**Z A P I S N I K**

**8. seje Sveta zavoda, ki je bila v sredo, 27. 2. 2019, ob 17.00 v zbornici šole.**

Prisotni: Sonja Volk, Tjaša Šlibar, Martina Makovec Žagar, Katja Ivanović, Irena Munič Zorko, Ksenija Satler, Tamara Novoselc, ravnateljica Vesna Bogovič, računovodkinja Brigita Tošić in predsednica Sveta zavoda Mateja Jankovič Čurič.

Opravičeno odsotni: Manja Ostrelič, Miloš Ivanović in Jasmina Juratovec.

**Dnevni red:**

1. Ugotovitev sklepčnosti ter pregled in potrditev dnevnega reda
2. Obravnava in potrditev zapisnika 7. redne seje
3. Letno poročilo 2018
4. Cenik tržne dejavnosti za leto 2019
5. Ocenjevanje delovne uspešnosti ravnateljice za leto 2018
6. Razno

K 1. in 2. točki

Predsednica Mateja Jankovič Čurič je navzoče pozdravila, ugotovila sklepčnost in prebrala dnevni red. Ravnateljica Vesna Bogovič je pod točko 4. dodala še povečan obseg dela v kuhinji. Člani so zapisnik pretekle seje prejeli po elektronski pošti. Z obema predlogoma (dopolnjen dnevni red in zapisnik) so se po glasovanju z dvigom rok soglasno strinjali.

**Sklep: Novo predlagani dnevni red in zapisnik 7. redne seje so člani sveta zavoda soglasno potrdili z dvigom rok (8 prisotnih ZA, 0 PROTI).**

K 3. točki

Predsednica **Mateja Jankovič Čurič** je besedo predala ravnateljici, ki je pojasnila ključne točke letnega poročila za leto 2018. Letno poročilo s prilogami je bilo poslano po elektronski pošti.

Realizacija obveznega programa oz. pouka je bila pri vseh predmetih 100 %. Povprečno št. zaposlenih se že več let giblje čez 50, odstopanja so zaradi nadomeščanja odsotnih delavcev (3 daljše bolniške in 2 porodniška dopusta). V šolskem letu 2017/18 je v šoli 12 oddelkov, v vrtcu 5 oddelkov (88 otrok) in 4 oddelki podaljšanega bivanja.

V letu 2018 je poslovanje zaključeno s pozitivnim rezultatom v višini 627,60 EUR.

Ministrstvo za šolstvo, znanost in šport zagotavlja in nakazuje sredstva za plače zaposlenih s prispevki, za izobraževanje delavcev, izvajanje interesnih dejavnosti, deloma za šolo v naravi in ekskurzije, za prehrano otrok, za učila in učne pripomočke, za učbeniški sklad, za regresiranje prehrane delavcev, prevoze na delo in iz dela ter materialne stroške, ki so neposredno vezani na izvajanje vzgojno-izobraževalnih programov. Starši plačujejo prehrano, sredstva za izvedbo posebnih programov, šole v naravi in vzgojno-varstveni del storitev vrtca ter druge dogovorjene aktivnosti. Lastni del – prihodki iz drugih virov – se nanašajo na opravljene prevoze s kombijem, odškodnine, shemo šolskega sadja in druge, prihodki, pridobljeni na trgu, pa so iz naslova prehrane in najemnin. Občina zagotavlja sredstva in plačuje za nadstandardne zaposlitve (v kuhinji dnevno 208 + 88 vrtec kosil, šolske prevoze s kombijem), za varstvo vozačev, razliko v ceni za plačilo vrtca. Pokrila je tudi stroške nujnih investicijskih del (kurilnica, šolski kombi). V lanskem letu smo pridobili veliko donacij s pomočjo prizadevnih staršev, 3.600,00 €. Skozi leto smo si vztrajno prizadevali za redna plačila staršev (klicanje staršev, dogovori o obročnem odplačevanju dolga), na dan 31. 12. 2018 smo imeli 7.617,88 € zapadlih terjatev. Pomagamo si s Centrom za socialno delo, pridružili smo se projektu botrstva in pridobili denarno pomoč za pokrivanje stroškov prehrane in drugih dejavnosti trinajstim otrokom, Karitas Artiče in pomoč šolskega sklada. V letu 2018 smo bili varčni, obveznosti plačujemo glede na roke zapadlosti. Preudarno nabavljamo pripomočke, vzdržujemo nujne zadeve, glede na pričakovano sanacijo šole.

Na koncu je ravnateljica dodala, da je sodelovanje dobro in uspešno tudi s starši (prek roditeljskih sestankov, govorilnih ur, drugih dejavnosti) ter zaključila, da je celotno poslovanje in delo zavoda v obstoječih okvirih zadovoljivo in zelo uspešno.

Letno poročilo za leto 2018 je priloga tega zapisnika.

**Sklep: Letno poročilo za leto 2018 so člani Sveta zavoda soglasno potrdili z dvigom rok. Ostanek sredstev v višini 627,60 EUR bo namenjen vzdrževanju (8 prisotnih ZA, 0 PROTI).**

K 4. točki

Ravnateljica je povedala, da so se cene živil podražile, naše pa so ostale že nekaj let nespremenjene. Cene ne gredo več v okvire javnega naročanja, zato predlagamo povišanje. Ceno malice določi minister in je že nekaj časa nespremenjena. Radi bi jedli dobro, kakovostno, ob tej ceni pa je to težko, zato predlagamo, da se sprejme povišanje. Nove cene bi začele veljati od 1. 3. 2019. Cenik tržne dejavnosti 2019 je priloga tega zapisnika.

**Sklep: Z dvigom rok je Svet zavoda soglasno potrdil cenik tržne dejavnosti za leto 2019. Glede cene najema telovadnice lahko ravnateljica sama odloči, ali gre za redne ali nove stranke (8 prisotnih ZA, 0 PROTI).**

Ravnateljica je povedala, da je v kuhinji vse več diet in upamo, da bomo imeli tudi možnost dietnega kuharja. V vrtcu so 4 diete, v šoli 5. To so otroci, ki imajo zdravniško potrdilo. Za pripravo teh obrokov je potrebnega veliko časa. 20 % sredstev bi pokrivali iz tržne dejavnosti (malice in kosila delavcev, kosila zunanji). Povečan obseg bi veljal od 1. 1. 2019.

**Sklep: Z dvigom rok je Svet zavoda soglasno potrdil povečan obseg dela (8 prisotnih ZA, 0 PROTI).**

K 5. točki

Člani so prilogo »Ugotavljanje delovne uspešnosti ravnateljice za leto 2018« dobili v gradivu. Predsednica je obrazložila kriterije (kriteriji: realizacija obsega programa – do 25 %, kakovost izvedbe programa – do 35 %, razvojna naravnanost zavoda – do 35 % in zagotavljanje materialnih pogojev – do 5 %) in s sodelovanjem članov sveta ugotovila oceno uspešnosti ravnateljice.

**Sklep: Svet zavoda je ugotovil, da je vsota vseh doseženih odstotkov 100, kar sledi, da je delovna uspešnost ravnateljice za leto 2018 100 %. Oceno bomo skupaj z letnim poročilom za leto 2018 posredovali na Ministrstvo za izobraževanje, znanost in šport (8 članov ZA, 0 PROTI).**

K 6. točki

**Poročilo šolskega sklada:** za leto 2018 je stanje na računu 3.138,33 €. Sredstva, ki se naberejo od akcije zbiranje starega papirja in donacij, namenimo socialno šibkim družinam. V prihodnosti bo treba ustanoviti humanitarni sklad, ki bo namenjen za otroke iz socialno šibkih družin. Šolski sklad pa bo namenjen vsem otrokom za nadstandardne dejavnosti. O spremembi bosta govorila in odločila Svet staršev in Svet šole.

Ravnateljica je še dodala, da bo do konca šolskega leta treba še potrditi finančni načrt, ker s strani občine še ni bil sprejet proračun, zato prosi za korespondenčno sejo.

Predsednica **Mateja Jankovič Čurič** se je zahvalila članom Sveta zavoda za sodelovanje in zaključila sestanek ob 17.45.

Datum: 6. 3. 2019

Številka: 900-1/2019-2

 Zapisala: Predsednica Sveta zavoda:

Katja Ivanović Mateja Jankovič Čurič